**Prihlásenie sa na webový portál** [**www.poschodoch.sk**](http://www.poschodoch.sk)

Webový portál sprístupňuje finančné a technické údaje o bytoch a domoch pre ich užívateľov. Údaje sú sprístupnené z informačného systému DOMUS, ktorý využíva aj naše družstvo pre správu bytových domov. Po zaregistrovaní a prihlásení môžete priamo z pohodlia domova získavať informácie o aktuálnom zálohovom predpise, stave platieb, ročnom vyúčtovaní, stave a spotrebe vody a tepla, prípadných upomienkach a postupne o ďalších informáciách.

Zaregistrovať sa môžete na [www.poschodoch.sk](http://www.poschodoch.sk) , po zadaní voľby „zaregistrujte sa“ Vás systém vyzve na zadanie jedinečného registračného kódu (každý byt má svoj kód), ktorý nájdete v spodnej časti **nového** zálohového predpisu, zadáte mail, ktorým sa budete prihlasovať, heslo a mobilné telefónne číslo. Na mail a telefón Vám prídu potvrdzovacie kódy, oba zadáte do príslušných kolóniek, prečítate si podmienky prevádzkovania portálu, a ak s nimi aj s cenou poskytovanej služby súhlasíte, zaregistrujete sa. Po prihlásení si budete môcť prezerať sprístupnené údaje. Služba je do konca roka 2021 zadarmo, od 1.1.2022 bude spoplatnená 0,16 EUR bez DPH za byt mesačne pre prihlásených užívateľov. Náklad za príslušný počet mesiacov sa bude vyúčtovávať v ročnom vyúčtovaní len skutočne zaregistrovaným užívateľom. Službu možno kedykoľvek zrušiť voľbou „odpojenie priestoru - odpojiť a zrušiť konto“ a tým ukončiť aj platbu za službu.

Zástupcovia vlastníkov (domovníci) si môžu funkciou „pridanie priestoru“ a zadaním registračného kódu ako zástupcu domu pridať sprístupnenie údajov za dom v rámci svojho mailového prihlásenia ako užívateľa a prepínať sa medzi jednotlivými možnosťami - byt, alebo dom.

**V prípade otázok prosím kontaktujte p. Ivanu Ševcechovú, účtovníčku SBDO Stará Turá, tel. č.: 032/774 07 12, príp. mailom na:** [**sbdo@sbdostaratura.sk**](mailto:sbdo@sbdostaratura.sk)